Kuresāre

Kuresāre (igauņu: Kuressaare, lībiešu: Sārma jālgab) ir pilsēta Sāmsalā, Igaunijā. Tā ir Sāremā apriņķa lielākā pilsēta un apriņķa centrs, kā arī Sāmsalas pagasta centrs. Atrodas salas dienvidu krastā pie Kuresāres līča. Pilsētā atrodas labi saglabājusies viduslaikos celtā Kuresāres pils. Vēsture Līdz 1917. gadam latviski un vāciski pilsētu sauca par Ārensburgu (vācu: Arensburg, no senvācu: Aar — ‘ērglis’), bet kopš 1918. gada tās nosaukums bija Kuresāre (iespējams, no vārdiem kurg (ģenitīvā kure) — ‘dzērve’, un saare — ‘sala’). Igaunijas PSR laikā pilsēta pārsaukta igauņu komunistu aktīvista Viktora Kingisepa vārdā par Kingisepu. 1988. gadā tai atjaunots Kuresāres nosaukums. Kuresāre atrodas Rīgas līča krastā, tajā ir neliela jahtu osta. Pilsētai ir arī sava lidosta, regulāri pasažieru reisi to savieno ar Tallinu un Roņu salu. Viduslaikos šeit bija Sāmsalas-Vīkas bīskapijas bīskapa rezidence. 19. gadsimtā Kuresāre kļuva par kūrortpilsētu. 1858. gadā tika izveidota tvaikoņu līnija starp Sāmsalu un Rīgu, 1889. gadā — starp Muhu un valsts kontinentālo daļu. Kopš 1998. gada viena no Kuresāres sadraudzības pilsētām ir Talsi. Sports FC Kuressaare (futbola klubs) Kuresāres pilsētas stadions (ietilpība: 2000 cilvēki) Iedzīvotāji Ievērojamas personības Kuresārē dzimuši vai dzīvojuši: Luiss Kāns (angļu: Louis Isadore Kahn, dzimis Ice-Leibs Šmuilovskis (Itze-Leib Schmuilowsky) 1901—1974), Amerikas Savienoto Valstu arhitekts Attēlu galerija Atsauces Ārējās saites Vikikrātuvē par šo tēmu ir pieejami multivides faili. Skatīt: Kuresāre. Visuotinė lietuvių enciklopedija raksts (lietuviski) Brockhaus Enzyklopädie raksts (vāciski) Krievijas Lielās enciklopēdijas raksts (2004-2017) (krieviski) Kuresāres lidostas mājaslapa Arhivēts 2021. gada 18. decembrī, Wayback Machine vietnē. (angliski)